smcproject/ml-wiki-sentences huggingface dataset:
ഇന്ത്യയുടെ പഴമ ഹിന്ദുത്വ മാത്രമാണെന്നതും അദ്ദേഹം അംഗീകരിച്ചില്ല.
അവഇറങ്ങിസാനം ഇറങ്ങിയ 'Against the Grain: Notes on Identity, Intolerance and History' എന്ന പുസ്​തകം ആദ്യകാല ഇന്ത്യയിൽ ബ്രാഹ്​മണ മേധാവിത്തം സൃഷ്​ടിച്ച പ്രശ്നങ്ങളിലേക്ക്​ വിരൽ ചൂണ്ടുന്നതാണ്​.
2002ൽ പ്രസിദ്ധീകരിച്ച ‘ഹോളി കൗ–- ബീഫ്‌ ഇൻ ഇന്ത്യൻ ഡയറ്ററി ട്രഡീഷൻസ്‌’ എന്ന ഗ്രന്ഥം വിവാദമായിരുന്നു.
ഋഗ്വേദം തുടങ്ങി നിരവധിയായ പ്രാചീന ഗ്രന്ഥങ്ങളുടെ പിൻബലത്തിലാണ്‌ ഗോവധവും ഗോഹത്യയും ഇന്ത്യയിൽ കൊണ്ടുവന്നത്‌ മുസ്ലിങ്ങളാണെന്ന ആരോപണത്തെ ആദ്ദേഹം എതിർത്തത്.
ബാബറി മസ്ജിദ് വിഷയത്തിൽ ആർ.എസ്.എസ്സിന്റെ നിലപാടുകൾക്കെതിരെ ശക്തമായി നിലകൊണ്ടു.
1991 മെയ് മാസത്തിൽ ഝാ, അതാർ അലി, സൂരജ്‌ ബാൻ, ആർ എസ്‌ ശർമ എന്നിവരോടൊപ്പം ചേർന്ന്‌ പ്രസിദ്ധീകരിച്ച ‘രാമജന്മ ഭൂമിയോ ബാബ്‌റി പള്ളിയോ: ഇന്ത്യാ രാജ്യത്തിനുള്ള റിപ്പോർട്ട്‌’ (റിപ്പോർട്ട്‌ റ്റു ദ നേഷൻ)  പ്രസിദ്ധീകരിച്ചു.
സ്‌കന്ദ പുരാണം, കൃത്യകൽപ്പതരു, രാമചരിതമാനസം, വിഷ്‌ണുസ്‌മൃതി, ഹുയാൻസാങ്ങിന്റെ വിവരണം എന്നിങ്ങനെ നിരവധിയായ ഉപദാനങ്ങളെ അടിസ്ഥാനമാക്കിയാണ്‌ ‘റിപ്പോർട്ട്‌’ തയ്യാറാക്കിയത്‌.
ബാബ്റി പള്ളിയായിരുന്നോ അതോ രാമക്ഷേത്രമായിരുന്നോ എന്നതിൽ പഠനം നടത്തി.
പുരാവസ്തു തെളിവുകളുടെ അടിസ്ഥാനത്തിൽ ബാബറി മസ്ജിദിന് കീഴിൽ ഹിന്ദു ക്ഷേത്രം ഉണ്ടായിരുന്നില്ലെന്ന് അദ്ദേഹം കണ്ടെത്തി.
എ.എസ്.ഐ സമർപ്പിച്ച കണ്ടെത്തലുകൾക്ക് വിരുദ്ധമായിരുന്നു ഇവരുടെ റിപ്പോർട്ട്.
എന്നാൽ കോടതിക്ക് മുൻപിൽ സമർപ്പിച്ച ഈ റിപ്പോർട്ട് 1991 ൽ സുപ്രീം കോടതി തള്ളി.
ദി മിത്ത്​ ഓഫ്​ ഹോളി കൗ
ഈ ഗ്രന്ഥത്തിൽ പുരാതന ഇന്ത്യയിൽ വേദങ്ങളിലും , മറ്റ് ഗ്രന്ഥങ്ങളിലും രേഖപ്പെടുത്തിയിരിക്കുന്ന  ഗോമാംസം കഴിക്കുന്ന രീതിയെക്കുറിച്ച് അദ്ദേഹം വിശദീകരിച്ചു.
പുസ്തക രചനയെത്തുടർന്ന് അദ്ദേഹത്തിനെതിരെ തീവ്ര വലതു പക്ഷത്തു നിന്നും ഹിന്ദു തീവ്ര ഗ്രൂപ്പുകളിൽ നിന്നും വധ ഭീഷണി ഉയർന്നു.
അരുൺ ഷൂരിയുടെ വിമർശനം
എ ഡി പന്ത്രണ്ടാം നൂറ്റാണ്ടിൽ ഇസ്ലാമിക അധിനിവേശക്കാർ നളന്ദ സർവകലാശാല നശിപ്പിച്ചതിന്റെ പിന്നിലെ വസ്തുതകൾ മന [പൂർവ്വം വളച്ചൊടിച്ചതായി അരുൺ ഷൂരി ആരോപിച്ചു. ഝായുടെ ബൗദ്ധിക വിട്ടുവീഴ്ച, ഉറവിടങ്ങൾ തെരഞ്ഞെടുക്കൽ, അവ്യക്തമാക്കൽ എന്നിവയിലായിരുന്നു ഷൂരിയുടെ വിമർശനം. കൃതികൾ 1980, Studies in early Indian economic history , Anupama Publications, ASIN: B0006E16DA. 1993, Economy and Society in Early India: Issues and Paradigms , ISBN 81-215-0552-6 . 1997, Society and Ideology in India , ISBN 81-215-0639-5 . 1997, Ancient India: In Historical Outline , ISBN 81-7304-285-3 . 2002, Holy Cow: Beef in Indian Dietary Traditions ; paperback (2004) ISBN 1-85984-424-3 2004, Early India: A Concise History , ISBN 81-7304-587-9 2009, Myth of the Holy Cow , ISBN 81-8905-916-5 2009, Rethinking Hindu Identity , Routledge, ISBN 978-1-84553-459-2 2020, Drink of Immortality: Essays on Distillation and Alcohol Use in Ancient India , ISBN 978-9390035212
As editor: 1988, Feudal Social Formation in Early India , ISBN 81-7001-024-1 1996, Society and Ideology in India: Essays in Honour of Professor R.S. Sharma (Munshiram Manoharlal, Delhi, 1996).
2000, The Feudal Order: State, Society, and Ideology in Early Medieval India , ISBN 81-7304-473-2 ; a collection of critical essays by 20 specialists on medieval Indian society, politics, ideology and religion.
അവലംബം പുറം കണ്ണികൾ Indian Council of Historical Research History Department, Delhi University മതനിരപേക്ഷതയുടെ ചരിത്രകാരൻ - ഡോ. പി ജെ വിൻസെന്റ്‌ Archived 2021-02-06 at the Wayback Machine
ഇസ്മയിൽ സോമോനി കൊടുമുടി ഇംഗ്ലീഷ് വിലാസം https://ml.wikipedia.org/wiki/Ismoil_Somoni_Peak
പാമിർ പർവ്വതനിരയുടെ വടക്കു - പടിഞ്ഞാറ് ഭാഗത്ത് താജിക്കിസ്ഥാനിൽ സ്ഥിതിചെയ്യുന്ന കൊടുമുടിയാണ് കമ്മ്യൂണിസം കൊടുമുടി ( Tajik : Қуллаи Исмоили Сомонӣ, Qullai Ismoili Somonī , Russian : пик Исмаила Самани pik Ismaila Samani ).
പഴയ സോവിയറ്റ് യൂണിയനിയനിലെ ഏറ്റവും ഉയരം കൂടിയ ഈ കൊടുമുടി, 1928 ൽ കണ്ടെത്തിയതു മുതൽ 1962 വരെ സ്റ്റാലിൻ കൊടുമുടി എന്ന് വിളിക്കപ്പെട്ടു.
പിന്നീട് കമ്മ്യൂണിസം കൊടുമുടി എന്ന് നാമകരണം ചെയ്യപ്പെട്ടു.
സോവിയറ്റ് യൂണിയനിൽ നിന്ന് താജിക്കിസ്ഥാൻ  സ്വന്ത്രമായതിനുശേഷം ഇന്നത് അറിയപ്പെടുന്നത് ഇസ്മയിൽ സോമോനി കൊടുമുടി എന്നാണ്.
താജിക്കിസ്ഥാനിലെ ആദ്യ ഭരണാധികാരികളിലൊരാളായിരുന്ന ഇസ്മയിൽ സോമോനിയുടെ സ്മരണാർത്ഥമാണ് ഈ പേര് നൽകിയിട്ടുള്ളത്.
സോവിയറ്റ് - ജർമ്മൻ പര്യവേഷക സംഘത്തിലെ അംഗമായിരുന്ന പർവ്വതാരോഹകൻ യെവ്‌ജനീവ് അബാൽക്കോവ് ആണ് 1933 സെപ്റ്റംബറിൽ, ആദ്യമായി ഈ കൊടുമുടി കീഴടക്കുന്നത്.
മഞ്ഞുപാളികളാൽ ആവരണം ചെയ്യപ്പെട്ട  ഈ കൊടുമുടിക്ക് 7495 മീറ്റർ ഉയരമുണ്ട്.
പാമീർ ദേശീയോദ്യാനം ഇംഗ്ലീഷ് വിലാസം https://ml.wikipedia.org/wiki/Pamir_National_Park
കിഴക്കൻ താജിക്കിസ്ഥാനിൽ സ്ഥിതിചെയ്യുന്ന ദേശീയോദ്യാനമാണ് പാമീർ ദേശീയോദ്യാനം (Pamir National Park) .
താജിക് ദേശീയോദ്യാനം എന്ന പേരിലും ഇതറിയപ്പെടുന്നുണ്ട്.
1992 ൽ ലാണ് ഇവിടെ ദേശീയോദ്യാനമായി അംഗീകരിച്ചത്.
സ്റ്റെപ് , മരുഭൂമി , പുൽമേടുകൾ ആൽപൈൻ പ്രദേശങ്ങൾ എന്നിവയുടെ സമ്മിശ്രമാണ് ഈ ദേശീയോദ്യാനം.
ഏറെനാൾ നീണ്ടുനിൽക്കുന്ന തണുപ്പുള്ള ശൈത്യവും, തണുത്ത വേനൽക്കാലവുമാണ് ഇവിടെയുള്ളത്, ഇവിടത്തെ ശരാശരി വാർഷിക മഴയിൽ 12.7 സെന്റീമീറ്റർ ആണ്.
തവിട്ടുകരടി , ഹിമപ്പുലി , ചെന്നായ് , markhor , മാർക്കോ പോളോ ഷീപ്പ് , തവിട്ടു തലയൻ കടൽകാക്ക , കുറിത്തലയൻ വാത്ത തുടങ്ങിയ പലതരം ജീവികളും ഈ ദേശീയോദ്യാനത്തിൽ വസിക്കുന്നുണ്ട്.
gallery അവലംബം
ലൂക്ക സയൻസ് പോർട്ടൽ ലൂക്ക സയൻസ് പോർട്ടൽ ലോഗോ
കേരള ശാസ്ത്രസാഹിത്യ പരിഷത്തിന്റെ മലയാളത്തിലുള്ള ഓൺലൈൻ സയൻസ് പോർട്ടലാണ് ലൂക്ക .
Last Universal Common Ancestor (LUCA) എന്നാണിതിന്റെ പൂർണ്ണരൂപം.
ശാസ്ത്രവിജ്ഞാനത്തിലും ശാസ്ത്രബോധത്തിലും ഊന്നിയുള്ള ലേഖനങ്ങളും ഡിജിറ്റൽ ഉള്ളടക്കവുമാണ് ലൂക്ക പ്രസിദ്ധീകരിക്കുന്നത്.
Creative Commons Attribution Share Alike 4.0 International License ലൈസൻസ് പ്രകാരമാണ് ലൂക്കയിലെ ലേഖനങ്ങൾ 2014 മുതലാണ് ലൂക്ക ഓൺലൈനായി പ്രസിദ്ധീകരണം ആരംഭിച്ചത്.
ലൂക്ക വെബ്സൈറ്റിന് പുറമെ കുട്ടികൾക്ക് ചോദ്യങ്ങൾ ചോദിക്കാനായി Ask LUCA, ക്വിസ്സുകളും പസിലുകളും ഉൾപ്പെടുത്തിയ Quiz LUCA, വിവിധ ശാസ്ത്ര കോഴ്സുകൾ സംഘടിപ്പിക്കുന്ന Course LUCA, ശാസ്തനിഘണ്ടുവായ Words LUCA എന്നീ അനുബന്ധ വെബ്പേജുകളും ലൂക്കയുടേതായുണ്ട്.
വിദ്യാർത്ഥികൾക്കും മുതിർന്നവർക്കുമായി മത്സരങ്ങളും ശാസ്ത്രസഹവാസ ക്യാമ്പുകളും ലൂക്ക സംഘടിപ്പിക്കാറുണ്ട്.
ശാസ്ത്രകലണ്ടർ, പോസ്റ്ററുകൾ, ഉത്പന്നങ്ങൾ എന്നിവ ലൂക്കയുടേതായിട്ടുണ്ട്.
2024 ജൂൺ മാസം മുതൽ വിദ്യാഭ്യാസ പ്രവർത്തകർക്കും അധ്യാപകർക്കുമായി ലൂക്ക @ സ്കൂൾ ആരംഭിച്ചിട്ടുണ്ട്.
എല്ലാ മാസവും രണ്ടു പാക്കറ്റുകളാണ് പ്രസിദ്ധീകരിക്കുന്നത്.
ശാസ്ത്രദിനങ്ങളുമായി ബന്ധപ്പെട്ട ടൂൾകിറ്റുകൾ, പ്രഭാഷണങ്ങൾ, പോഡ്കാസ്റ്റുകൾ എന്നിവയും സംഘടിപ്പിക്കുന്നു.
ഡോ.ബി.ഇക്ബാൽ , പ്രൊഫ.കെ പാപ്പൂട്ടി , ടി.കെ.ദേവരാജൻ, ഡോ.എൻ.ഷാജി  എന്നിവർ ലൂക്കയുടെ മുൻ എഡിറ്റർമാരാണ്.
സി. റിസ്വാനാണ് നിലവിലെ എഡിറ്റർ.
കേരള സയൻസ് സ്ലാം അവലംബം ↑ https://www.thehindu.com/news/national/kerala/astronomy-camps-get-under-way/article66308192.ece പുറത്തേക്കുള്ള കണ്ണികൾ ഔദ്യോഗിക വെബ്സൈറ്റ്
കേരള സയൻസ് സ്ലാം ഐ.ഐ.ടി. പാലക്കാട് നടന്ന ഫൈനൽ മത്സരത്തിൽ നിന്നും
കേരള ശാസ്ത്രസാഹിത്യ പരിഷത്തും ലൂക്ക സയൻസ് പോർട്ടലും ചേർന്ന് കേരളത്തിലെ വിവിധ അക്കാദമിക സ്ഥാപനങ്ങളുടെ സഹകരണത്തോടെ സംഘിപ്പിക്കുന്ന പരിപാടിയാണ് കേരള സയൻസ് സ്ലാം.
സയൻസ് ലളിതവും ആകർഷകവുമായി സാധാരണക്കാക്കു പകർന്നുകൊടുക്കൽ (Science Communication) പരിപോഷിപ്പിക്കാൻ ലോകവ്യാപകമായി  നടത്തുന്ന ഒരു പരിപാടിയാണ് സയൻസ് സ്ലാം.
സയൻസ് അറിയുന്നവരും അറിയാത്തവരുമായ പ്രേക്ഷകർക്കുമുന്നിൽ യുവശാസ്ത്രജ്ഞർ അവരുടെ ഗവേഷണപ്രോജക്റ്റുകൾ   സാധാരണക്കാരുടെ ഭാഷയിൽ ലളിതമായ ചെറിയ സംഭാഷണത്തിലൂടെ 10 മിനിറ്റുകൊണ്ടു  വിശദീകരിക്കുന്നു.
അവതരണത്തിൽ പ്രേക്ഷകരെ പരമാവധി എൻ‌ഗേജ് ചെയ്യിക്കൽ പ്രധാനമാണ്.
കേരള സയൻസ് സ്ലാം 2024
ലൂക്കയും കൊച്ചി , കാലിക്കറ്റ് , കണ്ണൂർ സർവ്വകലാശാലകൾ ,  ഗവ.
വിമൺസ് കോളേജ് തിരുവനന്തപുരം , ഐ.ഐ.ടി. പാലക്കാട് എന്നിവയുമായി ചേർന്ന് സംഘടിച്ച ഈ പരിപാടിയിൽ നാലു റീജിയണൽ മത്സരങ്ങളിലായി 92 പേർ പങ്കെടുത്തു.
ഫൈനൽ സയൻസ് സ്ലാം 2024 ഡിസംബർ 14 ന് ഐ ഐ ടി പാലക്കാട് വെച്ചായിരിന്നു.
റിജിയണൽ സ്ലാമുകൾ നടന്ന തിയ്യതികൾ ചുവടെ നവംബർ 9 – കൊച്ചി ശാസ്ത്രസാങ്കേതിക സർവ്വകലാശാല നവംബർ 16 – ഗവ വിമൺസ് കോളേജ് , തിരുവനന്തപുരം നവംബർ 23 – കാലിക്കറ്റ് സർവ്വകലാശാല നവംബർ 30 – കണ്ണൂർ സർവ്വകലാശാല ഫൈനൽ മത്സരത്തിലെ സദസ്സ് വിജയികൾ
സ്നേഹ ദാസ് (ക്യാൻസർ രോഗികളുടെ ഹൃദയാരോഗ്യത്തിന് കൂണുകൾ) , ബിജീഷ് സി. (കേരളത്തിലെ വിഷക്കൂണുകളും കൂൺ വിഷബാധയും), ആദിത്യാ സാൽബി ( ക്യാൻസർ ചികിത്സയ്ക്ക് നവീന മാർഗവുമായി നാനോ ഗോൾഡ്) എന്നിവർ രണ്ടാം സ്ഥാനം നേടി.
ജല്ലിന്റെ മായാലോകം, സെലിൻ റൂത്ത് ( ജെൽ വസ്തുക്കളുടെ മായാലോകം) യദുകൃഷ്ണൻ പി. ( സസ്യ ലോകത്തെ സൺസ്ക്രീം ഉൽപാദനവും നിയന്ത്രണവും) എന്നിവർക്ക് മൂന്നാം സ്ഥാനവും ലഭിച്ചു.
ഇവർക്ക് യഥാക്രമം 20,000 രൂപ, 10000 രൂപ ക്യാഷ് അവാർഡും സർട്ടിഫിക്കറ്റും ഫലകവും ലഭിച്ചു.
ഡീപ്‌വാട്ടർ ഹൊറൈസൻ എണ്ണച്ചോർച്ച ഇംഗ്ലീഷ് വിലാസം https://ml.wikipedia.org/wiki/Deepwater_Horizon_Oil_Spill
മെക്സിക്കൻ ഉൾക്കടലിൽ ഉണ്ടായ എണ്ണച്ചോർച്ചയാണ്‌ ദ ഡീപ്പ്‌വാട്ടർ ഹൊറൈസൺ എണ്ണച്ചോർച്ച എന്ന് അറിയപ്പെടുന്നത്.
ബി.പി. എണ്ണച്ചോർച്ച, മെക്സിക്കൻ ഉൾക്കടൽ എണ്ണച്ചോർച്ച, ബി.പി. എണ്ണച്ചോർച്ചാദുരന്തം, മക്കാൻ‌ഡൊ ബ്ലൊ‌ഔട്ട് എന്നിങ്ങനെയും ഇത് അറിയപ്പെടുന്നു.
പെട്രോളിയ വ്യവസായ ചരിത്രത്തിലെ ഏറ്റവും വലിയ എണ്ണച്ചോർച്ച ദുരന്തമായാണ്‌ ഈ സംഭവം കണക്കാക്കപ്പെടുന്നത്.
എണ്ണക്കിണറിൽ നിന്നുണ്ടായ ചോർച്ച  2010 ഏപ്രിൽ 20 ന്‌ ഡീപ്പ്‌വാട്ടർ ഹൊറൈസൺ ഡ്രില്ലിംഗ് റിഗ്ഗിന്റെ പൊട്ടിത്തെറിയിലേക്ക് നയിക്കുകയായിരുന്നു.
പതിനൊന്ന് പേരുടെ മരണത്തിനും പതിനേഴ് ജോലിക്കാർക്ക് പരിക്കേൽക്കാനും ഇതുകാരണമായി.
ജൂലൈ 15 ന്‌ എണ്ണക്കിണർ ചോർച്ച തടയിടുകയുണ്ടായെങ്കിലും ഇതിനോടകം 4.9 മില്ല്യൻ ബാരൽ എണ്ണ ചോർന്നു പോയിരുന്നു.
അവലംബം പുറത്തേക്കുള്ള കണ്ണികൾ Oil Spill Commission Archived 2012-05-14 at the Wayback Machine Final report to the President Deepwater BP Oil Spill Archived 2013-04-04 at the Wayback Machine at Whitehouse.gov Deepwater Horizon Incident, Gulf of Mexico Archived 2017-07-07 at the Wayback Machine from the National Oceanic and Atmospheric Administration (NOAA) Deepwater Horizon Joint Investigation Archived 2012-05-31 at the Wayback Machine by the U.S. Coast Guard and Mineral Management Service RestoreTheGulf.gov official U.S. Government Web site, taking over content and functions from Deepwater Horizon Response site Deepwater Horizon oil spill എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്നസെന്റ്
2014 മുതൽ 2019 വരെ ചാലക്കുടിയിൽ നിന്നുള്ള ലോക്സഭാംഗമായിരുന്ന പ്രശസ്തനായ മലയാള ചലച്ചിത്ര അഭിനേതാവായിരുന്നു ഇന്നസെൻ്റ്.
(1948-2023) 2002 മുതൽ 2018 വരെ താരസംഘടനയായ അമ്മയുടെ സംസ്ഥാന പ്രസിഡൻ്റായും പ്രവർത്തിച്ച ഇന്നസെൻ്റ് തൃശൂർ ഭാഷയെ മലയാള സിനിമയിൽ ജനകീയമാക്കിയ കലാകാരൻ കൂടിയാണ്.
പ്രത്യേക തരത്തിലുള്ള ശരീരഭാഷയും തൃശൂർ ശൈലിയിലുള്ള സംഭാഷണവും ഇന്നസെൻറിൻ്റെ സവിശേഷതകളാണ്‌.
സത്യൻ അന്തിക്കാട്, ഫാസിൽ, പ്രിയദർശൻ, സിദ്ധിക്ക് - ലാൽ സിനിമകളിൽ ഇന്നസെൻറിൻ്റെ കഥാപാത്രങ്ങൾ ഏറെ ജനപ്രിയമാണ്.
വാർധക്യ സഹജമായ അസുഖങ്ങളെ തുടർന്ന് 2023 മാർച്ച് 26 ന്  അന്തരിച്ചു.
തൃശ്ശൂർ ജില്ലയിലെ ഇരിഞ്ഞാലക്കുട താലൂക്കിലെ ചിറയ്ക്കൽ പഞ്ചായത്തിൽ തെക്കേത്തല വറീതിൻ്റെയും മർഗലീത്തയുടേയും മകനായി 1948 ഫെബ്രുവരി 28-ന് ജനനം.
വറീത്-മർഗലീത്ത ദമ്പതികളുടെ എട്ടുമക്കളിൽ അഞ്ചാമനും ആണ്മക്കളിൽ മൂന്നാമനുമായിരുന്നു അദ്ദേഹം.
ഡോ. കുര്യാക്കോസ്, സെലീന, പൗളി, സ്റ്റെൻസിലാവോസ്, അഡ്വ.
വെൽസ്, ലിണ്ട, ലീന എന്നിവരായിരുന്നു സഹോദരങ്ങൾ.
ലിറ്റിൽ ഫ്ലവർ കോൺവൻ്റ് ഹൈസ്കൂൾ, നാഷണൽ ഹൈസ്കൂൾ, ഡോൺ ബോസ്കോ എസ്.എൻ.എച്ച്.എസ് എന്നിവിടങ്ങളിൽ പഠനം.
എട്ടാം ക്ലാസിൽ വച്ച് പഠനമുപേക്ഷിച്ച് അഭിനയമോഹവുമായി മദ്രാസിലേക്ക് തിരിച്ചു.
സിനിമയിലെ പ്രൊഡക്ഷൻ എക്സിക്യൂട്ടീവായിട്ടാണ് തുടക്കം.
1972-ൽ റിലീസായ നൃത്തശാലയാണ് ആദ്യ സിനിമ.
പിന്നീട് ഉർവ്വശി ഭാരതി, ഫുട്ബോൾ ചാമ്പ്യൻ, നെല്ല് തുടങ്ങിയ ചിത്രങ്ങളിൽ ചെറിയവേഷങ്ങൾ ചെയ്തു.
സിനിമകളിൽ അവസരങ്ങൾ കുറഞ്ഞപ്പോൾ കർണാടകയിലെ ദാവൻഗരെയിലേക്ക് പോയി തീപ്പെട്ടിക്കമ്പനി നടത്തിയെങ്കിലും അത് സാമ്പത്തികപരമായി വിജയിച്ചില്ല.
തുടർന്ന് ചെറുകിട ജോലികൾ ചെയ്ത് മദ്രാസിൽ തുടർന്നു.
സിനിമയിലെ തുടക്കകാലത്ത് തന്നെ ഡേവിഡ് കാച്ചപ്പള്ളിയുമായി ചേർന്ന് ശത്രു കമ്പയിൻസ് എന്ന നിർമ്മാണക്കമ്പനി ആരംഭിച്ചു.
ശത്രു കമ്പയിൻസ് ബാനറിൽ ഇളക്കങ്ങൾ, വിടപറയും മുൻപേ, ഓർമ്മക്കായി, ലേഖയുടെ മരണം ഒരു ഫ്ലാഷ്ബാക്ക്, ഒരു കഥ ഒരു നുണക്കഥ തുടങ്ങിയ ചിത്രങ്ങൾ നിർമ്മിച്ചു.
നിർമ്മാണക്കമ്പനി സാമ്പത്തികബാധ്യത നേരിട്ടതോടെ ഇന്നസെൻറ് ആ ശ്രമം ഉപേക്ഷിച്ച് വീണ്ടും അഭിനയത്തിലേക്ക് തിരിഞ്ഞു.
ഇടക്കാലത്ത് ഇടതുപക്ഷ പാർട്ടിയായ ആർ.എസ്.പിയുടെ തൃശൂർ ജില്ലാ സെക്രട്ടറിയായും 1979 മുതൽ 1983 വരെ ഇരിങ്ങാലക്കുട മുൻസിപ്പൽ കൗൺസിലറായും പ്രവർത്തിച്ചു.
ഭരതൻ സംവിധാനം ചെയ്ത് 1982-ൽ റിലീസായ ഓർമ്മക്കായി എന്ന സിനിമയിലെ കഥാപാത്രമാണ് ഇന്നസെൻറിൻ്റെ അഭിനയ ജീവിതത്തിൽ വഴിത്തിരിവായത്.
തൃശൂർ ഭാഷയിൽ ഇന്നസെൻ്റ് ആദ്യമായി സംസാരിക്കുന്നതും ഈ സിനിമയിലാണ്.
പിന്നീടങ്ങോട്ട് എണ്ണിയാലൊടുങ്ങാത്ത ചിത്രങ്ങൾ.
സിനിമയിലെ തൃശൂർ ഭാഷ ഇന്നസെൻറായി പരിണമിച്ചതും അക്കാലത്താണ്.
മലയാള സിനിമകളിൽ ഇന്നസെൻ്റ് - കെപിഎസി ലളിത എന്നിവർ ജനപ്രിയ ജോഡികളുമായി.
ഏകദേശം ഇതുവരെ 750-ലധികം മലയാള ചലച്ചിത്രങ്ങളിൽ അഭിനയിച്ച ഇന്നസെൻ്റ് മലയാള സിനിമയിലെ മികച്ച ഹാസ്യതാരങ്ങളിലൊരാളാണ്.
1986 മുതലാണ് ഇന്നസെൻറ് സിനിമകളിൽ സജീവമായത്.
1989-ൽ റിലീസായ റാംജിറാവു സ്പീക്കിംഗ് എന്ന സിനിമയിലെ മാന്നാർ മത്തായി എന്ന കോമഡി കഥാപാത്രം വലിയ ജനപ്രീതി നേടുകയും ധാരാളം ആരാധകരെ സൃഷ്ടിക്കുകയും ചെയ്തു.
തുടർന്ന് ഗജകേസരിയോഗം, ഗോഡ്ഫാദർ, കിലുക്കം, വിയറ്റ്നാം കോളനി, ദേവാസുരം, കാബൂളിവാല എന്നിങ്ങനെ അനവധി നിരവധി സൂപ്പർഹിറ്റ് സിനിമകളിൽ മികച്ച കഥാപാത്രങ്ങളെ അവതരിപ്പിക്കാൻ ഇന്നസെൻറിന് കഴിഞ്ഞു.
കോമഡി റോളുകളും സീരിയസ് റോളുകളും ഒരേപോലെ കൈകാര്യം ചെയ്യുന്ന നടനാണ് ഇന്നസെൻ്റ്.
വെള്ളിത്തിരയിൽ അഭിനയിക്കുന്ന എല്ലാ കഥാപാത്രങ്ങളെയും പ്രേക്ഷകരുടെ മനസിൽ എന്നെന്നും നിലനിർത്താൻ അദ്ദേഹത്തിന് കഴിവുണ്ട്.
കോമഡി റോളുകളിലെ അഭിനയമാണ് ഇന്നസെൻറിനെ ജനപ്രിയ നടനാക്കി മാറ്റിയത്.
1995-ൽ താരസംഘടനയായ അമ്മയുടെ ആദ്യ സംസ്ഥാന പ്രസിഡൻറായിരുന്ന എം.ജി.സോമൻ 1997-ൽ അന്തരിച്ചതിനെ തുടർന്ന് പ്രസിഡൻറായ മധു 2002-ൽ സ്ഥാനമൊഴിഞ്ഞതിനെ തുടർന്ന് അമ്മയുടെ പ്രസിഡൻറായത് ഇന്നസെൻറ് ആയിരുന്നു.
നീണ്ട 16 വർഷം പ്രസിഡൻ്റ് സ്ഥാനത്തിരുന്ന് അമ്മയെ നയിച്ച ഇന്നസെൻ്റ് സംഘടനയുടെ വളർച്ചയിൽ നിർണായക പങ്ക് വഹിച്ചു.
2018-ൽ മോഹൻലാലിന് പ്രസിഡൻറ് സ്ഥാനം കൈമാറിയപ്പോൾ ഇന്ത്യയിലും വിദേശത്തും അറിയപ്പെടുന്ന കേരളത്തിലെ മികച്ച താരസംഘടന എന്ന നിലയിലേക്ക് അമ്മ വളർന്നിരുന്നു.
ഇടതുപക്ഷ ആശയങ്ങളോട് എന്നും അനുഭാവം പുലർത്തിയ ഇന്നസെൻറ് 2014-ലെ പതിനാറാം ലോക്സഭ തിരഞ്ഞെടുപ്പിൽ മാർക്സിസ്റ്റ് പാർട്ടിയുടെ സ്വതന്ത്ര സ്ഥാനാർത്ഥിയായി ചാലക്കുടി മണ്ഡലത്തിൽ നിന്ന് വിജയിച്ചു.
കോൺഗ്രസ് നേതാവായിരുന്ന പി.സി.ചാക്കോയെ പരാജയപ്പെടുത്തി ആദ്യമായി ലോക്സഭാംഗമായ ഇന്നസെൻ്റ് 2019-ലെ ലോക്സഭ തിരഞ്ഞെടുപ്പിൽ ചാലക്കുടിയിൽ നിന്ന് വീണ്ടും മത്സരിച്ചെങ്കിലും കോൺഗ്രസിലെ ബെന്നി ബഹ്നാനോട് പരാജയപ്പെട്ടു.
ആലപിച്ച ഗാനങ്ങൾ ആനച്ചന്തം ഗണപതി മേള ചന്തം...
ഗജകേസരിയോഗം 1990 കണ്ടല്ലോ പൊൻകുരിശുള്ളൊരു...
സാന്ദ്രം 1990 കുണുക്ക് പെൺമണിയെ...
മിസ്റ്റർ ബട്ട്ലർ 2000 സുന്ദരകേരളം നമ്മൾക്ക്...
ഡോക്ടർ ഇന്നസെൻറാണ് 2012 സമാഗരിസ...
സുനാമി 2021
നിർമ്മിച്ച ചിത്രങ്ങൾ വിടപറയും മുമ്പെ 1981 ഇളക്കങ്ങൾ 1982 ഓർമക്കായി 1982 ലേഖയുടെ മരണം ഒരു ഫ്ലാഷ്ബാക്ക് 1983 ഒരു കഥ ഒരു നുണക്കഥ 1986
കഥ എഴുതിയ സിനിമകൾ പാവം ഐ.എ.ഐവാച്ചൻ 1994 കീർത്തനം 1995
കേരള സംസ്ഥാന ചലച്ചിത്ര പുരസ്കാരം 1989 - മികച്ച രണ്ടാമത്തെ നടൻ - മഴവിൽ കാവടി
കേരള സംസ്ഥാന ഫിലിം ക്രിട്ടിക്സ് പുരസ്കാരം 2009 - മികച്ച നടൻ - പത്താം നിലയിലെ തീവണ്ടി
ഏഷ്യാനെറ്റ് ചലച്ചിത്രപുരസ്കാരം 2001 - മികച്ച സഹനടൻ - രാവണപ്രഭു 2004 -  മികച്ച സഹനടൻ - വേഷം 2006 -  മികച്ച ഹാസ്യനടൻ - രസതന്ത്രം , യെസ് യുവർ ഓണർ 2008 -  മികച്ച സഹനടൻ - ഇന്നത്തെ ചിന്താവിഷയം
മറ്റ് പുരസ്കാരങ്ങൾ 2007 - സത്യൻ പുരസ്കാരം 2008 - മികച്ച പ്രകടനത്തിനുള്ള വാർഷിക മലയാള ചലച്ചിത്ര പുരസ്കാരം (ദുബായ്)
ഇന്നസെന്റിന്റെ ആത്മകഥ ചിരിക്കു പിന്നിൽ എന്ന പേരിൽ മാതൃഭൂമി ബുക്ക്സ് പ്രസിദ്ധീകരിച്ചിട്ടുണ്ട്.
ഞാൻ ഇന്നസെന്റ് (സ്മരണകൾ), മഴക്കണ്ണാടി (ചെറുകഥാ സമാഹാരം) എന്നിങ്ങനെ രണ്ട് പുസ്തകങ്ങളും പ്രസിദ്ധീകരിക്കപ്പെട്ടിട്ടുണ്ട്.
2012-ൽ അർബുദം പിടിപെട്ട ഇന്നസെന്റ്, അർബുദത്തിന് ചികിത്സയിലിരുന്ന കാലത്തുണ്ടായ അനുഭവങ്ങളുടെ പശ്ചാത്തലത്തിൽ രചിച്ച കാൻസർ വാർഡിലെ ചിരി എന്ന പുസ്തകം, വൻ ജനപ്രീതി പിടിച്ചുപറ്റി.
തിരഞ്ഞെടുപ്പുകൾ തിരഞ്ഞെടുപ്പുകൾ വർഷം മണ്ഡലം വിജയിച്ച സ്ഥാനാർത്ഥി പാർട്ടിയും മുന്നണിയും മുഖ്യ എതിരാളി പാർട്ടിയും മുന്നണിയും രണ്ടാമത്തെ മുഖ്യ എതിരാളി പാർട്ടിയും മുന്നണിയും 2019 ചാലക്കുടി ലോകസഭാമണ്ഡലം ബെന്നി ബെഹനാൻ കോൺഗ്രസ് (ഐ.) , യു.ഡി.എഫ്. 473444 ഇന്നസെന്റ് സി.പി.എം. , എൽ.ഡി.എഫ്. 341170 എ.എൻ. രാധാകൃഷ്ണൻ ബി.ജെ.പി. , എൻ.ഡി.എ. 154159 2014 ചാലക്കുടി ലോകസഭാമണ്ഡലം ഇന്നസെന്റ് സ്വതന്ത്ര സ്ഥാനാർത്ഥി , എൽ.ഡി.എഫ്. പി.സി. ചാക്കോ കോൺഗ്രസ് (ഐ.) , യു.ഡി.എഫ്. ബി. ഗോപാലകൃഷ്ണൻ ബി.ജെ.പി. , എൻ.ഡി.എ. സ്വകാര്യ ജീവിതം ഭാര്യ : ആലീസ് ഏകമകൻ : സോണറ്റ് മരുമകൾ : രശ്മി പേരക്കുട്ടികൾ : ഇന്നസെൻറ് സോണറ്റ് (ഇന്നസെന്റ് ജൂനിയർ), അന്ന സോണറ്റ് മരണം
ന്യുമോണിയാബാധയെത്തുടർന്ന് 2023 മാർച്ച് 3-ന് കൊച്ചിയിലെ ലേക്ഷോർ ആശുപത്രിയിൽ പ്രവേശിപ്പിയ്ക്കപ്പെട്ട ഇന്നസെന്റ്, അവിടെ വച്ച് മാർച്ച് 26-ന് രാത്രി 10:30ന് അന്തരിച്ചു.
രണ്ടുതവണ വന്നുപോയ അർബുദം അദ്ദേഹത്തിന്റെ രോഗപ്രതിരോധശേഷിയെ സാരമായി ബാധിച്ചതാണ് ന്യുമോണിയയിലേയ്ക്കും മരണത്തിലേയ്ക്കും നയിച്ചതെന്ന് പറയപ്പെടുന്നു.
മൃതദേഹം കൊച്ചി കടവന്ത്ര രാജീവ് ഗാന്ധി ഇൻഡോർ സ്റ്റേഡിയത്തിലും ഇരിഞ്ഞാലക്കുടയിലെ പാർപ്പിടം വീട്ടിലും പൊതുദർശനത്തിനുവച്ചശേഷം മാർച്ച് 28-ന് രാവിലെ ഇരിഞ്ഞാലക്കുട സെന്റ് തോമസ് കത്തീഡ്രലിൽ പൂർണ്ണ ഔദ്യോഗിക ബഹുമതികളോടെ സംസ്കരിച്ചു.
പ്രധാന സിനിമകൾ പ്രേം നസീറിനെ കാണാനില്ല കാതോട് കാതോരം അയനം രേവതിക്കൊരു പാവക്കുട്ടി ധിം തരികിട തോം നാടോടിക്കാറ്റ് കടിഞ്ഞൂൽ കല്യാണം മിമിക്സ് പരേഡ് പൂക്കാലം വരവായി ഉള്ളടക്കം കനൽക്കാറ്റ് ഉത്സവമേളം മക്കൾ മാഹാത്മ്യം അർജുനൻ പിള്ളയും അഞ്ചു മക്കളും മണിച്ചിത്രത്താഴ് മഴവിൽക്കാവടി കിലുക്കം കാബൂളിവാല ഗോഡ്ഫാദർ റാംജിറാവു സ്പീക്കിംഗ് മാന്നാർ മത്തായി സ്പീക്കിംഗ് ഇഞ്ചക്കാടൻ മത്തായി സൺസ് നമ്പർ വൺ സ്നേഹതീരം ബാംഗ്ലൂർ നോർത്ത് ഗജകേസരിയോഗം കോട്ടയം കുഞ്ഞച്ചൻ ദേവാസുരം കിലുക്കം മിഥുനം നമ്പർ 20 : മദ്രാസ് മെയിൽ ഡോ. പശുപതി പൊൻമുട്ടയിടുന്ന താറാവ് മൈ ഡിയർ മുത്തച്ഛൻ വിയറ്റ്നാം കോളനി ശ്രീകൃഷ്ണപുരത്തെ നക്ഷത്രത്തിളക്കം കിഴക്കൻ പത്രോസ് പവിത്രം പിൻഗാമി പൈ ബ്രദേഴ്സ് തൂവൽക്കൊട്ടാരം അഴകിയ രാവണൻ ചന്ദ്രലേഖ അയാൾ കഥയെഴുതുകയാണ് കുടുംബകോടതി നരേന്ദ്രൻ മകൻ ജയകാന്തൻ വക കാക്കക്കുയിൽ ചിന്താവിഷ്ടയായ ശ്യാമള ഹരികൃഷ്ണൻസ് വിസ്മയം രാവണപ്രഭു ഹിറ്റ്ലർ സ്നേഹിതൻ മനസിനക്കരെ കല്യാണരാമൻ നന്ദനം വെട്ടം പട്ടാളം യാത്രക്കാരുടെ ശ്രദ്ധയ്ക്ക് വേഷം തസ്കര വീരൻ ക്രോണിക് ബാച്ച്ലർ തുറുപ്പ്ഗുലാൻ രസതന്ത്രം പ്രാഞ്ചിയേട്ടൻ സെയ്ൻ്റ് ഒരു ഇന്ത്യൻ പ്രണയകഥ പുറം കണ്ണികൾ ഇന്നസെന്റ് (നടൻ) എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ഇന്റർനെറ്റ് മൂവി ഡാറ്റാബേസിൽ നിന്ന് ഇന്നസെന്റ് അവലംബം പതിനാറാം ലോകസഭയിൽ കേരളത്തിൽ നിന്നുള്ള അംഗങ്ങൾ പി. കരുണാകരൻ | പി.കെ. ശ്രീമതി | മുല്ലപ്പള്ളി രാമചന്ദ്രൻ | എം.ഐ. ഷാനവാസ് | എം.കെ. രാഘവൻ | ഇ.
ഡൂൾന്യൂസ് ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
കേരളത്തിലെ സ്വതന്ത്ര ഡിജിറ്റൽ മാധ്യമങ്ങളിലൊന്നാണ് ഡൂൾന്യൂസ്.
2009 മെയ് ഒന്നിന് കോഴിക്കോട് ആസ്ഥാനമായി പ്രവർത്തനമാരംഭിച്ച ഡൂൾന്യൂസ് മലയാളത്തിലെ ആദ്യത്തെ ഓൺലൈൻ മാധ്യമങ്ങളിലൊന്നാണ്.
എഴുത്തുകാരനും മാധ്യമപ്രവർത്തകനുമായിരുന്ന ബാബു ഭരദ്വാജ് ആയിരുന്നു ഡൂൾന്യൂസിന്റെ സ്ഥാപക പത്രാധിപർ.
ശ്രീജിത്ത് ദിവാകരൻ, മനില സി. മോഹൻ എന്നിവർ ഡൂൾന്യൂസിന്റെ എഡിറ്റർമാരായി പിന്നീട് പ്രവർത്തിച്ചിരുന്നു.
മുഹമ്മദ് സുഹൈൽ ആണ് ഡൂൾന്യൂസിന്റെ മാനേജിങ് എഡിറ്റർ.
കോഴിക്കോട് ചെറൂട്ടി റോഡിലെ ഡൂൾന്യൂസിന്റെ നിലവിലെ ഓഫീസ് ഉദ്ഘാടനം നിർവഹിച്ചത് ഇന്ത്യയിലെ പ്രമുഖ മാധ്യമപ്രവർത്തകനായ രാജ്ദീപ് സർദേശായിയാണ്.
വായനക്കാർക്ക് ഡൂൾന്യൂസിന് സാമ്പത്തിക സഹായങ്ങൾ നൽകാൻ സാധിക്കുന്ന സബ്‌സ്‌ക്രിപ്ഷൻ ക്യാംപയിൻ സിനിമാ സംവിധായകൻ ആഷിഖ് അബുവും നിർവഹിച്ചു.
ഐ.പി.എസ്.എം.എഫ് ഗ്രാന്റ്‌ ഡൂൾന്യൂസ്
ഇന്ത്യയിൽ ഉത്തരവാദിത്തത്തോടെയും ജനാഭിമുഖ്യത്തോടെയും ജേർണലിസം നടത്തുന്ന സ്ഥാപനങ്ങൾക്ക് നൽകിവരുന്ന ഐ.പി.എസ്.എം.എഫ്. (ദി ഇൻഡിപെൻഡന്റ് ആൻഡ് പബ്ലിക് സ്പിരിറ്റഡ് മീഡിയ ഫൗണ്ടേഷൻ) ഫെല്ലോഷിപ് 2017 മുതൽ ഡൂൾന്യൂസിന് ലഭിച്ചുവരുന്നു.
ഐ.പി.എസ്.എം.എഫ്. ആദ്യമായി ലഭിച്ച മലയാള മാധ്യമമാണ് ഡൂൾന്യൂസ്.
ഡെകെയ്ൻ ഇംഗ്ലീഷ് വിലാസം https://ml.wikipedia.org/wiki/Decane
C 10 H 22 എന്ന രാസസൂത്രമുള്ള ആൽക്കെയ്ൻ ഹൈഡ്രോകാർബണാണ് ഡെകെയ്ൻ .
ഇതിന് 75 ഘടനാപരമായ ഐസോമറുകൾ സാധ്യമാണെങ്കിലും, ഈ പേര് സാധാരണയായി CH 3 (CH 2 ) 8 CH 3 എന്ന ഘടനാസൂത്രമുള്ള  സാധാരണ-ഡെക്കേനിനെ (" n -decane") സൂചിപ്പിക്കുന്നു.
എന്നിരുന്നാലും, ഇതിന്റെ എല്ലാ ഐസോമറുകളും സമാന സ്വഭാവസവിശേഷതകൾ പ്രകടിപ്പിക്കുന്നു.
ഈ ഐസോമറുകളെല്ലാം കത്തുന്ന ദ്രാവകങ്ങളാണ് .
ഗ്യാസോലിൻ (പെട്രോൾ), മണ്ണെണ്ണ എന്നിവയുടെ ഘടകമാണ് ഡെകെയ്ൻ.
മറ്റ് ആൽക്കെയ്നുകളെപ്പോലെ, ഇത് ഒരു നോൺ-പോളാർ ലായകമാണ്.
വെള്ളത്തിൽ ലയിക്കില്ല, എളുപ്പത്തിൽ കത്തുന്നതുമാണ്.
ഇത് ഇന്ധനങ്ങളുടെ ഒരു ഘടകമാണെങ്കിലും,  മറ്റ് ആൽക്കെയ്നുകളിൽ നിന്ന് വ്യത്യസ്തമായി ഒരു രാസ ഫീഡ്സ്റ്റോക്ക് എന്ന നിലയിൽ ഇതിന് വലിയ പ്രാധാന്യമില്ല.
മറ്റ് ആൽക്കെയ്നുകളെപ്പോലെ ഡെക്കേൻ ജ്വലനത്തിന് വിധേയമാകുന്നു.
ധാരാളംഓക്സിജന്റെ സാന്നിധ്യത്തിൽ ഇത് കത്തുകയും ജലവും കാർബൺ ഡൈ ഓക്സൈഡും രൂപപ്പെടുകയും ചെയ്യുന്നു .
2 C 10 H 22 + 31 O 2 → 20 CO 2 + 22 H 2 O.
ഓക്സിജൻ കുറഞ്ഞ സാഹചര്യത്തിൽ കത്തുമ്പോൾ, കാർബൺ മോണോക്സൈഡും രൂപം കൊള്ളുന്നു.
സജിൻ ചെറുകയിൽ
മലയാള സിനിമാ വ്യവസായത്തിൽ പ്രധാനമായും പ്രവർത്തിക്കുന്ന ഒരു ഇന്ത്യൻ നടനും തിരക്കഥാകൃത്തുമാണ് സജിൻ ചെറുകയിൽ .
സജിൻ ചെറുകയിൽ അഭിനയിച്ച മലയാളം സിനിമകൾ ഫിലിം വർഷം കുറിപ്പുകൾ ഭാഷ സ്വർഗം 2024 Aju Varugehse friend മലയാളം ഐ ആം കാതലൻ 2024 ബാങ്കിലെ സൈബർ സുരക്ഷ ഉറപ്പുവരുത്തുന്ന കമ്പനി ജീവനക്കാരൻ മലയാളം നല്ല നിലാവുള്ള രാത്രി 2023 മലയാളം സൂപ്പർ ശരണ്യ 2022 Abhilash Kumar, Deepu's brother-in-law മലയാളം തിങ്കളാഴ്ച നിശ്ചയം 2021 മലയാളം ഷോർട്ട് ഫിലിമുകൾ ഫിലിം വർഷം കുറിപ്പുകൾ ഭാഷ യശ്പാൽ 2017 നടൻ മലയാളം മൂക്കുത്തി 2018 നടൻ മലയാളം പെരു ഗായത്രി 2019 നടൻ മലയാളം ബിനീഷേട്ടൻ റൂംമേറ്റ് 2020 നടൻ മലയാളം റഫറൻസുകൾ ↑ ↑ ↑
ഡോണ സമ്മർ ഇംഗ്ലീഷ് വിലാസം https://ml.wikipedia.org/wiki/Donna_Summer
ഡിസ്‌കോ റാണി എന്ന പേരിൽ പ്രശസ്തയായ അമേരിക്കൻ ഗായികയായിരുന്നു ഡോണ സമ്മർ (31 ഡിസംബർ 1948 – 17 മേയ് 2012).
അഞ്ചുതവണ ഗ്രാമി അവാർഡ് നേടിയ ഡോണയുടെ മൂന്ന് ആൽബം തുടർച്ചയായി യുഎസ് ബിൽബോർഡ് ചാർട്ടിൽ ഒന്നാം സ്ഥാനം അലങ്കരിച്ചിട്ടുണ്ട്.
മസാച്യുസെറ്റ്‌സിൽ 1948-ൽ ജനിച്ച ഡോണ പത്താം വയസ്സിൽ പള്ളിഗായകസംഘത്തിൽ പാടിക്കൊണ്ടാണ് സംഗീതലോകത്തെത്തിയത്.
ലാഡോണ അഡ്രിയാൻ ഗെയ്ൻസ് എന്നാണ് ഡോണയുടെ യഥാർഥ പേര്.
1974-ൽ ആദ്യ സോളോ ആൽബം പുറത്തിറക്കി. '75-ൽ ലവ് ടു ലവ് യു ബേബി ഇറങ്ങിയതോടെ അവരുടെ പ്രശസ്തി കുതിച്ചുയർന്നു.1973-ൽ നടൻ ഹെൽമത് സോമറെ വിവാഹം ചെയ്തു. '75-ൽ അവസാനിച്ച ഈ ബന്ധത്തിൽ മിമി സോമർ എന്ന മകളുണ്ട്.
'80-ൽ സംഗീതജ്ഞൻ ബ്രൂസ് സുഡാനോയെ വിവാഹം കഴിച്ചു.
ബ്രൂക്‌ലിൻ, അമാൻഡ എന്നിവർ ഈ ബന്ധത്തിലെ മക്കളാണ്.
ഐ ഫീൽ ലവ്, സ്റ്റേറ്റ് ഓഫ് ഇൻഡിപെൻഡൻസ്, ബാഡ് ഗേൾസ്, ഷി വർക്‌സ് ഹാർഡ് ഫോർ ദ മണി തുടങ്ങിയ ആൽബങ്ങൾ അവരെ സംഗീതലോകത്തെ എണ്ണം പറഞ്ഞ ഗായകരിലൊരാളാക്കി.2010-ൽ ഇറക്കിയ ടു പാരിസ് വിത്ത് ലവ് ആണ് അവസാനത്തെ സംഗീത ആൽബം.
താങ്ക് ഗോഡ് ഇറ്റിസ് ഫ്രൈഡേ എന്ന ഡിസ്‌കോ സിനിമയിലും ഫാമിലി മാറ്റേഴ്‌സ് എന്ന ടി.വി. പരമ്പരയിലും അഭിനയിച്ചിട്ടുണ്ട്.
ചടുലനൃത്ത സംഗീതത്തിന് പുതിയ മാനങ്ങൾ നൽകിയ ഡോണയ്ക്ക് അഞ്ച് ഗ്രാമി അവാർഡുകളും ആറ് അമേരിക്കൻ മ്യൂസിക് അവാർഡുകളുമുൾപ്പെടെ ഒട്ടേറെ പുരസ്‌കാരങ്ങൾ ലഭിച്ചിട്ടുണ്ട്.
ഐ ഫീൽ ലവ് എന്ന ഗാനത്തെ എക്കാലത്തെയും മികച്ച 500 ഗാനങ്ങളുടെ പട്ടികയിലാണ് ദ റോളിങ് സ്റ്റോൺ മാസിക പെടുത്തിയിരിക്കുന്നത്.
അവലംബം ↑ ↑ പുറം കണ്ണികൾ ഔദ്യോഗിക വെബ്സൈറ്റ് Donna Summer എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Book: Donna Summer Wikipedia books are collections of articles that can be downloaded or ordered in print.
Donna Summer – official site ഡോണ സമ്മർ discography at Discogs ഇന്റർനെറ്റ് മൂവി ഡാറ്റാബേസിൽ നിന്ന് ഡോണ സമ്മർ Donna Summer ടി.സി.എം. മൂവി ഡേറ്റാബേസിൽ ഡോണ സമ്മർ at Find A Grave Donna Summer വാർത്തകൾ ന്യൂ യോർക്ക് ടൈംസിൽ ഡോണ സമ്മർ ശേഖരിക്കപ്പെട്ട വാർത്തകളും വിവരണങ്ങളും.
ദി ഗാർഡിയനിൽ രചനകൾ Donna Summer ലൈബ്രറികളിൽ ( വേൾഡ്കാറ്റ് കാറ്റലോഗ്)
ഏറ്റുമാനൂർ ശിവകുമാർ ഈ ലേഖനത്തിന്റെ ആധികാരികത പരിശോധിക്കുന്നതിന് കൂടുതൽ സ്രോതസ്സുകളിൽ നിന്നുള്ള അവലംബങ്ങൾ ആവശ്യമാണ്.
ആനുകാലികങ്ങളിലെ മാന്ത്രികനോവലുകളുടെ രചനയിലൂടെ ജനഹൃദയങ്ങളെ ത്രസിപ്പിക്കുകയും പുതിയൊരു സാഹിത്യശാഖതന്നെ പ്രചാരത്തിലെത്തിക്കുകയും ചെയ്ത സാഹിത്യകാരനായിരുന്നു ഏറ്റുമാനൂർ ശിവകുമാർ .
40 ഓളം  ബാലനോവൽ, മാന്ത്രികനോവൽ എന്നിവയിലൊക്കെയായി ഏതാണ്ട് നൂറ്റിനാൽപതിലേറെ കൃതികൾ പുസ്തകമായി പ്രസിദ്ധീകരിച്ചിട്ടുണ്ട്.
മാതൃഭൂമിയുടെ കൊല്ലം യൂണിറ്റിൽ പ്രൂഫ് റീഡറായിരുന്ന അദ്ദേഹം 2015-ൽ വിരമിച്ചു.
1955-ൽ കോട്ടയം  ജില്ലയിലെ ഏറ്റുമാനൂരിലാണ് ശിവകുമാർ ജനിച്ചത്.
ഇരുപതാമത്തെ വയസ്സു മുതൽ അദ്ദേഹം സാഹിത്യ രചന നടത്തിയിരുന്നു.
ആദ്യകാലത്ത്  ബാലസാഹിത്യരചനകളിലൂടെ സാഹിത്യരംഗത്ത് നിലയുറപ്പിച്ചത്.
പത്രപ്രവർത്തനത്തിൽ ആകൃഷ്ടനായ അദ്ദേഹം ജനതാ മെയിൽ എന്ന ദിനപ്പത്രത്തിൽ കുറച്ചുകാലം ജോലി ചെയ്തിരുന്നു.
പിന്നീട് കോട്ടയത്തുനിന്ന് പ്രസിദ്ധീകരിച്ചിരുന്ന “മാമാങ്കം' വാരികയുടെ എഡിറ്ററായി.
തുടർന്ന് "മുത്തശ്ശി', "ബാലമംഗളം' തുടങ്ങിയ ബാല പ്രസിദ്ധീകരണങ്ങളിൽ ജോലി ചെയ്തു.
ആനുകാലികങ്ങളിലെ സാമൂഹ്യ പ്രസക്തിയുള്ള നോവലുകൾ ശ്രദ്ധിക്കപ്പെട്ടിരുന്നു.
മനോരാജ്യം ആഴ്ച്ചപ്പതിപ്പിൽ പ്രസിദ്ധീകരിച്ച ശ്യാമയാമങ്ങൾ എന്ന മാന്ത്രികനോവൽ രചിച്ചതിലൂടെയാണ് അദ്ദേഹം സാഹിത്യ രംഗത്ത് കൂടുതലായി അറിയപ്പെടുന്നത്.
യക്ഷിക്കഥകളിലൂടെ ഭീതിനിറഞ്ഞ പാലമരച്ചുവടുകളിലേക്കും, എഴുത്തോലകളിലേക്കും അനുവാചകരെ നയിച്ചുകൊണ്ടുപോയ ശിവകുമാർ തന്റെ എഴുത്തിലൂടെ അവരെ ഭീതിയുടെ നിലയില്ലാക്കയങ്ങളിലേയ്ക്ക് നയിച്ചു.
പി.വി. തമ്പിയുടെ കൃഷ്ണപ്പരുന്ത്, മോഹനചന്ദ്രന്റെ കലിക എന്നിവയ്ക്കു ശേഷം മലയാളത്തിലെ മൂന്നാമത്തെ മാന്ത്രിക നോവലായി ഇത് അറിയപ്പെടുന്നു.
തുടർന്ന്  നാൽപ്പതോളം മാന്ത്രിക നോവലുകൾ രചിച്ചു.
അദ്ദേഹത്തിന്റെ മാന്ത്രിക നോവലുകൾ  കന്നട, തമിഴ് തുടങ്ങിയ  ഭാഷകളിൽ തർജ്ജമ ചെയ്യപ്പെട്ടിട്ടുണ്ട്.
അദ്ദേഹത്തിന്റെ  തിരുവാതിര, ആയില്യം കാവ് എന്നീ നോവലുകൾ ടെലിവിഷൻ പരമ്പരകളായിട്ടുണ്ട്.
പോൾ ഞാറയ്ക്കൽ സംവിധാനം ചെയ്ത് 1991 ൽ പുറത്തിറങ്ങിയ നാട്ടുവിശേഷം എന്ന സിനിമയുടെ കഥയും തിരക്കഥയും ഏറ്റുമാനൂർ ശിവകുമാറാണ് നിർവ്വഹിച്ചത്.
പ്രധാനകൃതികൾ ശ്യാമയാമങ്ങൾ.
വിഷ്ണുമായ ആറാട്ടുകടവ് വിക്രമാദിത്യ കഥകൾ വലംപിരിശംഖ് സന്ധ്യാവന്ദനം ആരണ്യഹൃദയം ഗരുഢപഞ്ചമി അസുരജന്മം കണ്ണീരൊഴുകുന്ന കാട്ടാറ് സമന്തപഞ്ചകം ഗന്ധർവ്വൻകാട് തിരുവാതിര സ്വർണ്ണ രുദ്രാക്ഷം രുദ്രതാളം ബ്രോംസ്റ്റോക്കറുടെ ഡ്രാക്കുള (വിവർത്തനം) പറയിപെറ്റ പന്തിരുകുലം സുഭദ്ര തമ്പുരാൻകുന്ന് പവിത്ര മോതിരം രാജാവുറങ്ങാത്ത രാവുകൾ ആകാശഗംഗ ദേവയാമങ്ങൾ സൂര്യകിരീടം കറുത്ത പൗർണമി ചന്ദനമണ്ഡപം കാലം കലിയുഗം കുട്ടികളുടെ മഹാഭാരതം രാമായണം കുട്ടികൾക്ക് യക്ഷിക്കഥകളും പ്രേതകഥകളും കലിയാട്ടം നിഴൽക്കുത്ത് ഏഴരപ്പൊന്നാന സുരഭി സുമുഖി സുന്ദരി മോഹങ്ങളുറങ്ങുന്ന തീരം ആയില്യംകാവ് സൂര്യനയനങ്ങൾ പരകായം (പുനപ്രസിദ്ധീകരണം: ആരണ്യഹൃദയം) ചന്ദനമണ്ഡപം പതിമൂന്നാം രാവ് കാർത്തികവിളക്ക് ലഹള ഒരു ശിശിരമാസ രാത്രിയിൽ രക്തരക്ഷസ്സ് ഒരു കഥപറയാം പക്ഷേ നാലാം യാമം ഇനിയൊരു സൂര്യോദയം നമുക്കില്ലൊരു ലോകം വിഷാദസന്ധ്യകൾ ശുഭമുഹൂർത്തം കമലദളം എല്ലാം കിനാവുപോലെ ചക്രവ്യൂഹം കടലോരം സ്വർഗ്ഗത്തിലേപോലെ ഭൂമിയിലും ഭാരതകഥകൾ സംഹാരകേതു അഷ്ടമംഗല്യം ഐതീഹ്യങ്ങളിലെ മാന്ത്രിക കഥകൾ ഓമന സ്വപ്നങ്ങൾ കനൽ പൂക്കൾ രാവിൽ നിലാവിൽ സ്വർഗ്ഗത്തിലെ പോലെ ഭൂമിയിലും ചേക്കേറാത്ത പറവകൾ കിരാതതാളം അവലംബം ↑ ↑ {{ cite web }} : Check date values in: | access-date= and | date= ( help ) ↑ ↑ ↑ ↑
ഢുൺഢി ഇംഗ്ലീഷ് വിലാസം https://ml.wikipedia.org/wiki/Dhundhi ഢുൺഢി